Uudenmaan lintuharrastajien oma yhdistys

EBW-viikonlopun muutonseurantaa Vuosaaren täyttömäellä
2024-10-06 09:00 - 14:00 (Europe/Helsinki)
Syys-lokakuun vaihde lienee parasta aikaa lintujen syysmuton tarkkailuun ja Vuosaaren täyttömäki tarjoaa tähän erinomaiset puitteet. Mäeltä on sopivalla säällä hyvät mahdollisuudet katsella esimerkiksi isojen lintujen, kuten hanhien tai petolintujen syysmuuttoa.
Paikalle voi tulla vaikka koko opastuksen ajaksi klo 9-14 tai osaksi aikaa omien aikataulujen mukaan. Tapahtuma on osa Euroopan laajuista EuroBirdWatch- yhteismuutontarkkailua.
EuroBirdwatch

Kenelle: Tapahtuma on avoin kaikille
Tapahtumapaikka: Vuosaaren täyttömäki/täyttömäen keskiosa, tuulipussikukkulalta noin 100 m pohjoiseen.
Yhteislähtö täyttömäen eteläiseltä sisäänkäynniltä Niinisaarentien eteläpäästä isolta pysäköinti-/piknikalueelta.
Yhteislähtöpaikka kartalla
Jos tulet myöhemmin, suuntaa kohti tuulipussikukkulaa.

Tapahtuma-aika: Sunnuntai 6.10. klo 9-14. Yhteislähtö pysäköintialueelta klo 8.45. Paikalle voi saapua oman aikataulun mukaan ja olla paikalla koko tapahtuman ajan tai lyhyemmän aikaa.
Ilmoittautuminen: Ei ilmoittautumista
Tiedustelut: opastukset@tringa.fi

EBW-Lintuopastus Hakalanniemen lavalla
2024-10-06 15:00 - 17:00
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita, joka houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Liikkuminen alueella sujuu hyväkuntoisia kävelyteitä pitkin kävellen tai polkupyörällä. Ruovikkoalueita on hoidettu aktiivisesti viime vuosina yhteistyössä kaupungin ja Tringan kanssa, mikä on lisännyt alueella pesivien ja levähtävien lintujen määrää.
Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta. Tapahtuma on osa Euroopan laajuista EuroBirdWatch- yhteismuutontarkkailua.
Kenelle: Tapahtuma on avoin kaikille.
Tapahtumapaikka: Hakalanniemen katselulava sijaitsee Vanhankaupunginlahtea reunustavan kevyen liikenteen väylän varrella. Paikalle pääsee kävellen tai polkupyörällä Viikistä Hakalanniementien kautta tai Herttoniemen-Fastholman suunnalta jatkamalla kevyen liikenteen väylää kohti Hakalaa. Viikin Gardeniasta matka on noin 2 km, samoin Herttoniemestä.
Hakalanniemen katselulava kartalla
Tapahtuma-aika: Opas paikalla klo 15-17.
Ilmoittautuminen: Ei ilmoittautumista
Tiedustelut: opastukset@tringa.fi

Lintuaiheinen opastus Luonnontieteellisessä museossa 1 TÄYNNÄ Voit ilmoittautua jonoon
2024-11-12 15:15 - 16:45
Onko jotain mitä olet aina halunnut tietää linnuista muttet ole koskaan uskaltanut kysyä? Luonnontieteellisen museon (LUOMUS) eläintieteen yksikössä pidettävällä retkellä Luomuksen suunnittelija Hanna Hyvönen kierrättää osallistujia museon eri näyttelyissä. Kierroksella ihmetellään kaikenlaista lintuihin liittyvää, kuten lintujen anatomiaa, aisteja, ekologiaa ja evoluutiohistoriaa. Mukaan tulee myös historiaa ja tietoa Luomuksen toiminnasta ja tutkimuksesta lintujen parissa. Opas vastaa myös osallistujien ilmoittautumisen yhteydessä esittämiin kysymyksiin.
Kenelle: Tapahtuma on vain Tringan jäsenille. Enintään 12 osallistujaa.
Oppaana: Luomuksen suunnittelija Hanna Hyvönen
Retkiaika: Opastus alkaa klo 15.15, päättyy klo 16.45. Ole paikalla ajoissa, jotta ehdit maksaa museon pääsymaksun. Museossa voi kierrellä omatoimisesti samalla lipulla ennen opastuksen alkua. Museo sulkeutuu klo 17.
Lähtöpaikka: Luonnontieteellinen museo/Pohjoinen Rautatiekatu 13/museon ala-aula
Retkimaksu: 15 € + museon pääsymaksu 11 €/7 € opiskelija, 7-17-vuotias/Museokortti. Kukin maksaa pääsymaksun itse museon vastaanotossa ennen opastuskierroksen alkua.
Ilmoittautuminen: alkaen 8.9. klo 8, viimeistään 9.11. Evention verkkokaupan kautta seuraavasta linkistä:
https://tringa.tapahtumiin.fi/fi/events/e/lintuopastus-luomuksessa-1/66cc855f1b1d5e901e8b4571
HUOM! Opastukseen ei voi osallistua ilman ennakkoilmoittautumista vain tulemalla paikan päälle.
Ilmoittautumisen peruminen: Lähetä peruutuksesta sähköposti: opastukset@tringa.fi. Max 15 € suuruista maksua ei palauteta. Ilmoittamalla peruutuksen mahdollistat kuitenkin sen, että joku toinen pääsee mukaan.
Ilmoittautuminen jonoon: Mikäli opastus on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi
Retkipalaute: Voit antaa opastuksesta palautetta: opastuksetÄTtringa.fi

Lintuaiheinen opastus Luonnontieteellisessä museossa 2 TÄYNNÄ Voit ilmoittautua jonoon
2024-11-20 15:15 - 16:45
Onko jotain mitä olet aina halunnut tietää linnuista muttet ole koskaan uskaltanut kysyä? Luonnontieteellisen museon (LUOMUS) eläintieteen yksikössä pidettävällä retkellä Luomuksen suunnittelija Hanna Hyvönen kierrättää osallistujia museon eri näyttelyissä. Kierroksella ihmetellään kaikenlaista lintuihin liittyvää, kuten lintujen anatomiaa, aisteja, ekologiaa ja evoluutiohistoriaa. Mukaan tulee myös historiaa ja tietoa Luomuksen toiminnasta ja tutkimuksesta lintujen parissa. Opas vastaa myös osallistujien ilmoittautumisen yhteydessä esittämiin kysymyksiin.
Kenelle: Tapahtuma on vain Tringan jäsenille. Enintään 12 osallistujaa.
Oppaana: Luomuksen suunnittelija Hanna Hyvönen
Retkiaika: Opastus alkaa klo 15.15, päättyy klo 16.45. Ole paikalla ajoissa, jotta ehdit maksaa museon pääsymaksun. Museossa voi kierrellä omatoimisesti samalla lipulla ennen opastuksen alkua. Museo sulkeutuu klo 17.
Lähtöpaikka: Luonnontieteellinen museo/Pohjoinen Rautatiekatu 13/museon ala-aula
Retkimaksu: 15 € + museon pääsymaksu 11 €/7 € opiskelija/3 € 3 -17-vuotias/Museokortti. Kukin maksaa pääsymaksun itse museon vastaanotossa ennen opastuskierroksen alkua.
Ilmoittautuminen ja osallistumismaksu: alkaen 8.9. klo 8, viimeistään 18.11. Evention verkkokaupan kautta seuraavasta linkistä:
https://tringa.tapahtumiin.fi/fi/events/e/lintuopastus-luomuksessa-2/66cc89f11b1d5e71258b4579
HUOM! Museokierrokselle ei voi osallistua ilman ennakkoilmoittautumista vain tulemalla paikan päälle.
Ilmoittautumisen peruminen: Lähetä peruutuksesta sähköposti: opastukset@tringa.fi. Max 15 € suuruista maksua ei palauteta. Ilmoittamalla peruutuksen mahdollistat kuitenkin sen, että joku toinen pääsee mukaan.
Ilmoittautuminen jonoon: Mikäli tapahtuma on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi
Retkipalaute: Voit antaa opastuksesta palautetta: opastuksetÄTtringa.fi

Pihabongaus Fallkullan kotieläintilalla
2025-01-26 10:00 - 12:00
Tervetuloa pihabongaamaan lintuja Tringan ja Helsingin nuorisoasiainkeskuksen yhteistapahtumaan Tapanilaan, Fallkullan kotieläintilalle. Tringan oppaat auttavat lintujen tunnistamisessa. Tapahtuma on osa BirdLife Suomen pihabongausviikonloppua 25.-26.1.2025. Tapahtuman tarkoituksena on innostaa kaikkia oman lähiluonnon lintujen tarkkailuun. Pihabongauksen tuloksista saadaan arvokasta tietoa maamme talvisen linnuston muutoksista.
Fallkullan nuorten pyörittämä Kilikuppila on avoinna, sieltä saa ostaa lämpimiä juomia ja pientä purtavaa.
Pihabongaus

Kenelle: Tapahtuma on avoin kaikille.
Ilmoittautuminen: Ei ilmoittautumista.
Tapahtumapaikka: Tapanila, Fallkullan kotieläintilan pihapiiri. Pysäköintialue sijaitsee noin 200 metrin päässä osoitteessa Malminkaari 24. Tapanilan rautatieasemalta on noin 1 km:n kävely. Bussilla (Malminkaari, Fallkullan pysäkki) pääsee noin 300 metrin päähän.
Tapahtumapaikka kartalla
Tiedustelut: opastuksetÄTtringa.fi

Lintuopastus (Viikin pelloilla) SIIRTYNYT HAKALAN KATSELULAVALLE
2025-04-06 10:00 - 13:00
Lintuopastuksissa Tringan opas päivystää ilmoitetulla paikalla ja auttaa lintujen löytämisessä ja tunnistamisessa ja näyttää lintuja kaukoputkesta. Lintuopastukset soveltuvat hyvin aloitteleville lintuharrastajille. Oppaalta voi kysyä linnuista, lintuharrastuksesta ja Tringan toiminnasta.
Etu-Viikin pellot (tunnetaan myös koetilan peltoina) sijaitsevat Viikintien eteläpuolella. Pellot keräävät runsaasti muuttolintuja niin keväällä kuin syksylläkin. Ensimmäiset muuttolinnut saapuvat keväisin heti, kun lumihangella ilmestyvät ensimmäiset pälvipaikat. Kevätmuuttoa onkin tarkkailtu pelloilla jo vuosikymmeniä. Pellot ovat myös tärkeä ruokailualue monille Vanhankaupunginlahdella levähtäville ja pesiville lajeille.
Tapahtuma on avoin kaikille. Ei ilmoittautumista.
Viikin Koetilantieltä on opastuspaikalle matkaa noin 1 km.

Opastuspaikka kartalla
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
PÄIVITYS 4.4. OPASTUS ON LINTUTILANTEEN VUOKSI SIIRTYNYT PIDETTÄVÄKSI HAKALAN ISOLLA KATSELULAVALLA.
HAKALAN OPASTUSPAIKKA KARTALLA
Tringalla on jäsenilleen käytössä kaksi yhdistyskaukoputkea ja viidet kiikarit. Tringan jäsenet voivat lainata kaukoputkia ja kiikareita maksutta kerralla enintään kolmeksi päiväksi. Näitä voi myös varata etukäteen. Toinen kaukoputkista sijaitsee Helsingin Viikissä Lintuvarusteessa (Koetilantie 1 B 5) ja toinen Ruoholahdessa Foto Fennicassa (Itämerenkatu 16). Kiikarit sijaitsevat Lintuvarusteessa ja Foto Fennicassa. Kaukoputkien ja kiikareiden varaustilannetta voi tiedustella soittamalla Lintuvarusteeseen tai Foto Fennicaan tai kysymällä paikan päällä. Kaukoputkea tai kiikareita lainatessa kannattaa varautua esittämään henkilöllisyystodistus. Lainakaukoputkea ja -kiikareita tulee kohdella erityisellä varovaisuudella, ja mahdollisista vioista kertoa heti niitä palauttaessa.

Lintuopastus Haltialan pelloilla SIIRTYNYT MAANANTAILLE 21.4.
2025-04-20 13:00 - 16:00
Lintuopastuksissa Tringan opas päivystää ilmoitetulla paikalla ja auttaa lintujen löytämisessä ja tunnistamisessa ja näyttää lintuja kaukoputkesta. Lintuopastukset soveltuvat hyvin aloitteleville lintuharrastajille. Oppaalta voi kysyä linnuista, lintuharrastuksesta ja Tringan toiminnasta.
Haltialan-Niskalan alue Helsingin Keskuspuiston pohjoispäässä on monipuolinen retkeilyalue tie- ja polkuverkostoineen. Retkellä tarkkaillaan Kellarimäentieltä peltoalueiden kevätlintuja ja lintumuuttoa. Opastuspaikka on Kellarimäentien keskivaiheilla.

Opastuspaikka kartalla
Tapahtuma on avoin kaikille. Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan verkkosivujen tapahtumakalenterista.
PÄIVITYS 19.4. OPASTUS ON SIIRTYNYT MAANANTAILLE KLO 13-16.
PÄIVITYS 20.4. Maanantain sääennuste kehittyi aiempaa sateisempaan suuntaan. Tästä syystä opaspäivystys korvautuu kaikille avoimella kävelyretkellä Haltiala-Ruutinkoski-Niskalan arboretum-Haltiala. Lähtö klo 13, kesto sää- ja lintutilanteen mukaan 1,5-2,5 tuntia. Lähtö Kuninkaantammentieltä Haltialan tilan rakennusten länsipuolen pysäköintialueelle johtavan tien alkupäästä. Kulkureitit ovat paikoin sateen jäljiltä mutaiset. Kävelyä kertyy 2-3 km.
Lähtöpaikka kartalla

Retkelle ei tarvitse ilmoittautua.

Tringalla on jäsenilleen käytössä kolme yhdistyskaukoputkea ja viidet kiikarit. Tringan jäsenet voivat lainata kaukoputkia ja kiikareita maksutta kerralla enintään kolmeksi päiväksi. Näitä voi myös varata etukäteen. Kaksi kaukoputkista sijaitsee Helsingin Viikissä Lintuvarusteessa (Koetilantie 1 B 5) ja yksi Ruoholahdessa Foto Fennicassa (Itämerenkatu 16). Kiikarit sijaitsevat Lintuvarusteessa ja Foto Fennicassa. Kaukoputkien ja kiikareiden varaustilannetta voi tiedustella soittamalla Lintuvarusteeseen tai Foto Fennicaan tai kysymällä paikan päällä. Kaukoputkea tai kiikareita lainatessa kannattaa varautua esittämään henkilöllisyystodistus. Lainakaukoputkea ja -kiikareita tulee kohdella erityisellä varovaisuudella, ja mahdollisista vioista kertoa heti niitä palauttaessa.
Tiedustelut: opastuksetÄTtringa.fi

Porkkalan lintuviikko: Queer bird walk
2025-04-21 12:00 - 15:00
Queer bird walk in Porkkalanniemi – Monikielinen queer-linturetki Porkkalanniemessä.
Retki on osa Porkkalan lintuviikon ohjelmaa.
Aika: ma 21.4. klo 12-15
Ilmoittautuminen: viimeistään 11.4.
Retki on maksuton.
Katso tarkemmat retkitiedot ja ilmoittautumisohjeet: porkkalanlintuviikko.fi/#queer-bird-walk

Porkkalan lintuviikko: kävelyretki Masalanpurolle
2025-04-22 18:00 - 20:00
Linnut ja metsä -näyttelyn avajaiset ja lähiretki Masalanpurolle.
Retki on osa Porkkalan lintuviikon ohjelmaa.
Aika: ti 22.4. klo 18-20
Paikka: Masalan kirjasto (Puolukkamäki 7, Kirkkonummi)
Maksuton, ei ennakkoilmoittautumista.
Ohjelma:
18.00–19.00 Näyttelyn avajaiset
19.00–20.00 Lähiretki Masalanpurolle. Lähtö Masalan kirjaston edestä.
Katso tapahtuman tarkemmat tiedot: porkkalanlintuviikko.fi/#linnut-ja-metsa

Porkkalan lintuviikko: lintuopastus Porkkalan Haahka-lavalla
2025-04-26 10:00 - 16:00
Lintuviikon päätapahtuma: Haahka-lavapäivystys.
Retki on osa Porkkalan lintuviikon ohjelmaa.
Aika: la 26.4. klo 10-16
Paikka: Porkkalan Haahka-lintulava (Omsatuntie 77, Kirkkonummi)
Maksuton, ei ennakkoilmoittautumista. Esteetön.
Porkkalanniemen marttojen pop-up kahvila 11–15.
Haluatko tietää lisää linnuista tai aloittaa lintuharrastuksen? Vai oletko jo harrastaja ja haluat tavata muita harrastajia? Tule vierailemaan Porkkalan Haahka-lintulavalla. Päivystämme tuttuun tapaan lintulavalla la klo 10–16. Lintuviikon oppaat näyttävät havaitsemiaan lajeja ja kertovat linnuista ja harrastamisesta. Lintulava on esteetön.
Katso tapahtuman tarkemmat tiedot: porkkalanlintuviikko.fi/#haahkalava-paivystys

Helsinki-päivän Tringa-tapahtuma Töölönlahdella PERUTTU
2025-06-12 10:00 - 16:00
PÄIVITYS 11.6. Tapahtuma on sateen vuoksi peruttu. Vastaava tapahtuma pyritään järjestämään myöhemmin.
Tringa järjestää Helsinki-päivänä 12.6. lintutapahtuman Töölönlahdella. Tringalla on lahden rannalla Pikku Finlandian pohjoisterassilla esittelypöytä, jonka ääressä päivystää Tringan aktiiveja klo 10-16. Tervetuloa juttelemaan ja muistelemaan Töölönlahden lintuhavaintoja! Samalla voit osallistua arvontaan, jossa on palkintoina Pääkaupunkiseudun parhaat lintupaikat -kirja ja uunituore Tringan valkoviklotunnuksella kuvitettu retkimuki. Lapsille on lintutarroja.
Tapahtuman aikana pidetään kolme Töölönlahden lintuhistoria -aiheista noin tunnin kestoista suomenkielistä opastettua kävelyä. Kertomusten lomassa tähyillään lahden lintuja. Oppaana rauhallisilla kävelyillä on Eero Haapanen. Kävelyt alkavat Pikku-Finlandian pohjoisterassilta Tringan pöydän lähistöltä “Kävely alkaa tästä” -ständin luota klo 10.30, 12.30 ja 14.30. Kävelyn pituus on enintään 800 metriä. Reitti on esteetön.
Pikku-Finlandian syömisistä ja juomisista (ei koske alkoholituotteita) saa klo 11-16 15 % alennuksen, kun kertoo kassalle koodisanan “Tringa”.
Tapahtumassa on säävaraus. Kovalla sateella tapahtuma perutaan. Asiasta tiedotetaan Tringan tapahtumakalenterissa.
Kenelle: Tapahtuma on avoin kaikille, ei ilmoittautumista
Kävelyjen lähtöajat: 10.30, 12.30 ja 14.30
Tapahtumapaikka: Pikku Finlandian pohjoispääty
Tapahtumapaikka kartalla
TERVETULOA!

BirdLife Suomen Lintumessut Viikissä
2025-08-16 10:00 - 16:00 | Gardenia, Viikki, Koetilantie 1, Helsinki, Suomi
BirdLife Suomen lintumessut järjestetään Helsingin Viikissä lauantaina 16. elokuuta, klo 10-16. Tapahtuma on kaikille avoin ja maksuton.
Tringa on mukana messuilla ja tarjoaa tapahtuman osallistujille mm. opastettuja lintukävelyitä. Tarkempia tietoja messujen ohjelmasta ja Tringan opastuksista sekä tapahtuman aikatauluista päivitetään Tringan tapahtumakalenteriin kesän aikana.
Lisätietoja: BirdLife Suomen Lintumessut

Itämeren iltarastit Lapinlahdessa
2025-08-28 17:30 - 19:30
Itämeri-päivän iltarasteilla Lapinlahdessa on monenlaista toimintaa. Linturastilla tähyillään vesilintuja ja opitaan lintujen elintavoista. Tapahtuman järjestävät yhteistyössä Helsy, Uudenmaan piirin Itämeri-ryhmä, Lapinlahden Lähde, Natur och Miljö, Anarkistimartat ja Tringa. Koko ohjelma Helsingin Luonnonsuojeluyhdistyksen verkkosivuilla:
Itämeren Iltarastit

Kenelle: Tapahtuma on avoin kaikille, ohjelmaa on koko perheelle. Tapahtuma on maksuton.
Linturastin oppaana: Hannu Varkki
Tapahtumapaikka: Fahlanderin puistokuja/Lapinlahden Lähde, laiturialue ja puisto
Tapahtumapaikka kartalla
Ei ilmoittautumista

Muutonseurantaa Vuosaarenhuipulla
2025-09-27 10:00 - 13:00
Syys-lokakuun vaihde lienee parasta aikaa lintujen syysmuton tarkkailuun ja Vuosaarenhuippu tarjoaa tähän erinomaiset puitteet. Mäeltä on sopivalla säällä hyvät mahdollisuudet katsella esimerkiksi isojen lintujen, kuten hanhien tai petolintujen syysmuuttoa.
Paikalle voi tulla vaikka koko opastuksen ajaksi klo 10-13 tai osaksi aikaa omien aikataulujen mukaan.
Kenelle: Tapahtuma on avoin kaikille
Tapahtumapaikka: Vuosaarenhuippu/mäen keskiosa, tuulipussikukkulalta noin 100 m pohjoiseen.
Tapahtuma-aika: Lauantai 27.9. klo 10-13. Yhteislähtö alueen eteläiseltä sisäänkäynniltä Niinisaarentien eteläpäästä isolta pysäköinti-/piknikalueelta klo 9.45.
Yhteislähtöpaikka kartalla
Jos tulet myöhemmin, suuntaa kohti tuulipussikukkulaa niin näet missä opastus on..

Ilmoittautuminen: Ei ilmoittautumista
Tiedustelut: opastukset@tringa.fi

EBW-muutonseurantaa Herttoniemessä Majavatien kalliolla
2025-10-04 08:00 - 14:00
Lokakuun alku on vilkasta muuttoaikaa monille lintulajeille ja vaelluslintujenkin näkemiseen on hyvät mahdollisuudet. Syysmuuttoa tarkkaillaan opastetusti Herttoniemessä Majavatien kalliolta, jolta on hyvät näkymät Vanhankaupunginlahdelle. Paikalle voi tulla koko ajaksi tai omien aikataulujen puitteissa. Tapahtuma on osa Euroopan laajuista EuroBirdWatch- yhteismuutontarkkailua.
Säävaraus. Tarkista tapahtumatiedot opastusta edeltävänä iltana mahdollisten viime hetken muutosten varalta.
Kenelle: Tapahtuma on avoin kaikille
Tapahtumapaikka: Herttoniemi/Majavatien pohjoispään pohjoispuolen kallio.
Tapahtumapaikka kartalla
Tapahtuma-aika: Oppaat paikalla klo 8-14. Paikalle voi saapua oman aikataulun mukaan.
Ilmoittautuminen: Ei ilmoittautumista
Tiedustelut: opastukset@tringa.fi

Linturetki Luomukseen
2025-11-19 15:15 - 16:30
Luonnontieteellisen museon (LUOMUS) eläintieteen yksikössä Luomuksen suunnittelija Hanna Hyvönen kierrättää osallistujia museon eri näyttelyissä. Kierroksella ihmetellään kaikenlaista lintuihin liittyvää, kuten lintujen anatomiaa, aisteja, ekologiaa ja evoluutiohistoriaa. Mukaan tulee myös historiaa ja tietoa Luomuksen toiminnasta ja tutkimuksesta lintujen parissa. Onko jotain, jota haluaisit tietää linnuista? Voit esittää kysymyksen ilmoittautumisen yhteydessä.
Kenelle: Tapahtuma on vain Tringan jäsenille. Enintään 15 osallistujaa.
Oppaana: Luomuksen suunnittelija Hanna Hyvönen
Retkiaika: Opastus alkaa klo 15.15, päättyy klo 16.30. Ole paikalla ajoissa, jotta ehdit maksaa museon pääsymaksun. Museossa voi kierrellä omatoimisesti samalla lipulla ennen opastuksen alkua. Museo sulkeutuu klo 17.
Lähtöpaikka: Luonnontieteellinen museo/Pohjoinen Rautatiekatu 13/museon ala-aula
Retkimaksu: 15 € + museon pääsymaksu 11 €/7 € (opiskelija)/3 € (alle 18-v.)/Museokortti. Kukin maksaa pääsymaksun itse museon vastaanotossa ennen opastuskierroksen alkua.
Ilmoittautuminen ja retkimaksu alkaen 5.10. klo 8, viimeistään 16.11. Evention verkkokaupan kautta seuraavasta linkistä:
https://tringa.tapahtumiin.fi/fi/events/e/linturetki-luomukseen-2/68adadf36c578a55008b4569
Ilmoittautuminen jonoon: Mikäli opastus on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Max 15 € suuruista maksua ei palauteta. Ilmoittamalla peruutuksen mahdollistat kuitenkin sen, että joku toinen pääsee mukaan.
Tiedustelut: opastuksetÄTtringa.fi

Voit antaa retkestä palautetta oheisen lomakkeen kautta: retkipalautelomake. Hyödynnämme palautetta tulevien retkien suunnittelussa.

Pihabongaus Tapanilassa Fallkullan kotieläintilalla
2026-01-25 10:00 - 12:00
Tervetuloa pihabongaamaan lintuja Tringan ja Helsingin nuorisoasiainkeskuksen yhteistapahtumaan Tapanilaan, Fallkullan kotieläintilalle. Tringan oppaat auttavat lintujen tunnistamisessa ja kertovat Tringan toiminnasta. Tapahtuma on osa BirdLife Suomen pihabongausviikonloppua 24.-25.1.2026. Tapahtuman tarkoituksena on innostaa kaikkia oman lähiluonnon lintujen tarkkailuun. Pihabongauksen tuloksista saadaan arvokasta tietoa maamme talvisen linnuston muutoksista.
Fallkullan nuorten pyörittämä Kilikuppila on avoinna, sieltä saa ostaa lämpimiä juomia ja pientä purtavaa.

Kenelle: Tapahtuma on avoin kaikille. Ota kiikarit mukaan, jos on.
Ilmoittautuminen: Ei ilmoittautumista.
Tapahtumapaikka: Tapanila, Fallkullan kotieläintilan pihapiiri. Pysäköintialue sijaitsee noin 200 metrin päässä osoitteessa Malminkaari 24. Tapanilan rautatieasemalta on noin 1 km:n kävely. Bussilla (Malminkaari, Fallkullan pysäkki) pääsee noin 300 metrin päähän.
Tapahtumapaikka kartalla
Tiedustelut: opastuksetÄTtringa.fi

Pihabongaus Villa Elfvikin luontotalon pihapiirissä
2026-01-25 11:00 - 13:00
Tervetuloa pihabongaamaan lintuja Tringan ja Villa Elfvikin ystävät ry:n yhteistapahtumaan Villa Elfvikin pihapiiriin. Oppaat auttavat lintujen tunnistamisessa. Tapahtuma on osa BirdLife Suomen pihabongausviikonloppua 24.-25.1.2026. Tapahtuman tarkoituksena on innostaa kaikkia oman lähiluonnon lintujen tarkkailuun. Pihabongauksen tuloksista saadaan arvokasta tietoa maamme talvisen linnuston muutoksista.
Villa Elfvikin kahvila on todennäköisesti avoinna pihabongauksen aikana, tarkista tieto vielä lähempänä tapahtumaa.

Kenelle: Tapahtuma on avoin kaikille. Ota kiikarit mukaan, jos on.
Ilmoittautuminen: Ei ilmoittautumista.
Tapahtumapaikka: Villa Elfvikin luontotalon pihapiiri, Elfvikintie 4
Tapahtumapaikka kartalla
Tiedustelut: opastuksetÄTtringa.fi
